Jodocus Hondius a nace na Wakken, yiu di Oliver de Hondt y Petronella d'Havertuyn. Su famia a muda pa Ghent tempo cu Hondius tabata hopi jong. Pa tempo cu el a cumpli ocho aña el a cuminsa siña dibuha y graba (print). Na 1584, pa motibo di di e guerra cu Spaña y pa scapa persecucion religioso, Hondius a huy bay Londen. Ey el a practica cu e cartografonan Ingles Richard Hakluyt y Edward Wright. Na 1593 el a bay Amsterdam bek y a establece un negoshi specialisa den e creacion di mapanan y globonan.

Un promotor ta un profesor di un universidat ku ta guia i yuda un promovendus ku su tésis. E promotor tin komo tarea pa kontrolá i garantisá e kalidat di e investigashon sientífiko i e nivel di e tésis pa e promoshon. Si e tésis wòrdu aprobá dor e promotor mes konserní, e no mag di yuda e promovendus mas na momentu ku esaki tin ku defendé su tésis dilanti otro profesornan i ekspertonan. Mayoria bia e promovendus tin ku paga un promotor pa para komo garantia p’e durante su investigashon sientífiko i su tésis.

Aruba Dushi Tera ta e himno di Aruba. E ta un wals skirbi pa Juan Chabaya Lampe y componi pa Rufo Wever. A acepta e cantica aki como e himno nacional di Aruba riba dia 18 di maart di 1976. E di tres couplet a ser agrega ariba Betico Croes, e tata di Aruba, su peticion.

E Gobièrnu di Reino ta konsistí di e Rei di Hulanda (Rei Willem-Alexander) i e Ministerraad di Reino cu ta konsistí di e Ministerraad completo di Hulanda hunto ku e tres Ministernan cu cada un ta representa un di e tres paisnan Aruba, Curacao i St. Maarten.

Te ku awe hende sa debatí e orígen di e nòmber Curaçao, pero un splicashon ta ku e ta derivá di e palabra portugues pa 'kurason', lokual ta ""coração"". Sigun Joubert i van Buurt, e nòmber Kòrsou ta originá serka e kaiketionan, kende tabata ser referí den relatonan spañó manera ""Indios Curaçaos"". Esei ta signifiká ku kisas e poblashon aki tabata yama su mes asina. Awendia hende di otro pais sa asosiá e nòmber Curaçao ku un tipo di blou, i sa huza e como un athetivo, pasó di e likùr blou skur yamá ""Blue Curaçao"".

Papa (di latin ""Papa"", di griego πάππας, Pappas un palabra cariñoso pa padre) ta e Bispo di Roma, y e kabesante mundial di Misa Katoliko Romano. E aktual sumo pontifise ta e Papa Francisco, eleito na e conclave ku a termina den 13 di maart 2013.

North Carolina ta un di e sinkuenta (50) estadonan di e pais Estadonan Uni di Merka, i tin un populashon di 10,042,802 (2015). E kapital North Carolina ta Raleigh.

Racismo ta un forma di discrimina pa motibo di sorto di rasa, colo di cuero y otro caracteristica fisico di un persona, den palabra chikito nan ta considera nan mes miho (superior) cu otro. Racismo a/ta hunga un rol grandi den e historia di humano. El a influencia, guera, sclabitud, formacion di nacion y legalisacion.

Divi Divi Air N.V. ta un aerolinia di servisio regional Kurasoleño. El a keda establese na 2001 i tin su base na Kòrsou, ku ofisina di benta na ambos Kòrsou i Boneiru. E aerolina su nòmber ta bini for di e palu di Dividivi ku ta krese den nos region.